stanford-oval/wikipedia huggingface dataset:
שלומית ברנע פרגו
פעילות ציבורית

במסגרת תפקידה כיועצת המשפטית של משרד ראש הממשלה מונתה ברנע פרגו לתפקידים הבאים:
חברה מטעם המדינה במליאת הרשות לניירות ערך ובוועדות שונות של המליאה (משנת 2014).
דירקטורית מטעם המדינה בדירקטוריון חברת החשמל לישראל בע"מ, ובוועדותיו השונות (2002–2014). במסגרת תפקידה כיהנה ברנע פרגו כיו"ר ועדת הביקורת של הדירקטוריון (2005–2012), וכיו"ר ועדת אחריות תאגידית של הדירקטוריון (2011–2014) והובילה את הוצאת קוד הממשל התאגידי של החברה.
חברה מטעם המדינה במועצה להנצחת זכרו של יצחק רבין  (2003-2006); חברה מטעם המדינה באספה הכללית של עמותת הקרן למורשת הכותל המערבי (משנת 2005); חברה בוועדת ההיגוי של פרויקט "מסע"; חברה בוועדת ההיגוי של פרויקט "תגלית"; חברה ומ"מ יו"ר ועדת "פרס א.מ.ת" וחברה בוועדת הבחירה של "פרס בראשית". בשנת 2022 אף זכתה בתואר "יקירת פרס א.מ.ת לשנת תשפ"ב-2022", בעקבות "חברותה בוועדת הפרס מיום היווסדו, ליווי עבודת הוועדה לאורך השנים תוך הקפדה חסרת פשרות על ערכי מוסר וסטנדרטים מקצועיים, למען קידום האמנות, המדע והתרבות בישראל".
בשנת 2017 יזמה שינוי המגביל את גישת הציבור לארכיון המדינה, לפיו כל בקשה לעיון במסמך תותנה באישור המשרד הממשלתי שהפקיד אותו בארכיון. לדברי ההיסטוריונים מירי אליאב-פלדון וגדי אלגזי, שינוי זה "עלול לעצור כליל" את האפשרות לקיים מחקרים היסטוריים ובכללם כאלה הקשורים לתולדות היישוב והמדינה.
פרסומים

"חובת נאמנות ומילוי שליחות של נבחרי ציבור בארגוני עובדים ומעבידים" – שנתון משפט העבודה, כרך ז' תשנ"ט-1999 (על ידי האגודה הישראלית למשפט העבודה ולביטחון סוציאלי, בחסות האקדמית של הפקולטה למשפטים, אוניברסיטת תל אביב).
"גביית דמי טיפול מקצועי-ארגוני – האם פגיעה לגיטימית בזכויות יסוד?" – מחקרי משפט כ'(3) (כתב עת של הפקולטה למשפטים, אוניברסיטת בר-אילן).
"ביקורת חיצונית על הביקורת הפנימית בחברות ממשלתיות וציבוריות" - תאגידים ד' מס' 4 נובמבר 2007 (כתב עת משפטי לענייני תאגידים, ניירות ערך והגבלים עסקיים).
הערות שוליים

↑  כנס לשכת עורכי הדין, מושב אקטיביזם שיפוטי האם נחצו הגבולות, 2016
↑  רשימת הנהלת בתי המשפט למועמדים לשפיטה, 2011
↑  תוכנית הקורס - היועץ המשפטי של המשרד הממשלתי הלכה למעשה
↑  הלשכה המשפטית של משרד ראש הממשלה, יועצת משפטית
↑  הגופים המרכזיים בתחומי המדיניות החברתית-כלכלית הפועלים במשרד ראש הממשלה, הלשכה המשפטית, אתר משרד ראש הממשלה
↑  עמיר קורץ, בהרב מיארה דורשת: לפרסם מיד מכרז ליועצת המשפטית של משרד רה"מ, באתר כלכליסט, 17 בפברואר 2025
↑  דוח הוועד המנהל לשנת 2015, הקרן למורשת הכותל, באגף היועצת המשפטית של הממשלה
↑  חברי ועדת ההיגוי, פרויקט מסע
↑  חברת ועדת פרס א.מ.ת, אתר פרס האמנות, המדע והתרבות
↑  חברת ועדת הבחירה "פרס בראשית", The Genesis Prize
↑  עו"ד שלומית פרגו ברנע , יקירת פרס א.מ.ת לשנת 2022, נבדק ב-2023-01-31
↑   עופר אדרת, היועמ"ש: גישת הציבור לארכיון המדינה תותנה באישור ממשלתי, באתר הארץ, 1 באוגוסט 2017
↑  אוזכר בפסק דינה של סגנית הנשיא (דאז) אלישבע ברק אוסוסקין בע"ע 305/03 חגית קודמן נ' הסתדרות הפקידים, עובדי המנהל והשירותים ואח'
זאב צעיר: הסרט

| --- | --- |

כרזת הסרט הרשמית
 מבוסס על:  "זאב צעיר" מאת ג'ף דייוויס
 בימוי:  ראסל מלקהי
 הופק בידי:  ג'ף דייוויס
 תסריט:  ג'ף דייוויס
 שחקנים ראשיים:  טיילר פוזי הולנד רודן שלי הניג קריסטל ריד טיילר הקלין אורני אדמס לינדן אשבי ג'יי. אר. בורן סת' גיליאם קולטון היינס ראיין קלי מליסה פונציו דילן ספרייברי קילין רמבו איאן בוהן
 מדינה:  ארצות הברית ארצות הברית
 חברת הפקה:  MTV Entertainment Studios MGM Television Orion Television
 חברה מפיצה:  פרמאונט+
 הקרנת בכורה:  26 בינואר 2023
 משך הקרנה:  140 דק' 
 שפת הסרט:  אנגלית
 סוגה:  סרט נעורים, דרמה על-טבעית, סרט דרמה 
 דף הסרט ב־IMDb
 
זאב צעיר: הסרט (באנגלית: Teen Wolf: The Movie) הוא סרט מתח על טבעי לנוער אמריקאי שנכתב והופק על ידי ג'ף דייוויס, ומשמש כהמשך לעלילת הסדרה עליה הוא מבוסס, ששודרה בשנת 2011 ובעצמה מבוססת באופן רופף על סרט באותו השם משנת 1985. בנוסף, הסרט עתיד לשמש גם כנקודת מוצא לסדרה "Wolf Pack", המבוססת על רומן שנכתב על ידי אדו ואן בלקום.
הסרט עלה לשירות הזרמת המדיה "פרמאונט+" ב-26 בינואר 2023.
עלילת הסרט

15 שנים לאחר שסקוט שעזב את ביקון הילס, סקוט מק'קול מנהל כעת מקלט לבעלי חיים בלוס אנג'לס, צמוד למרפאה החדשה של דיטון, לידיה עובדת בחברת אנרגיה בסן פרנסיסקו ונפרדה מסטיילס לאחר שקיבלה חזון חוזר על מותו. לדרק יש ילד בן 15 בשם אלי, והוא מנהל חנות לתיקון רכב עם מאליה ופיטר. מייסון הצטרף למשטרת ביקון הילס. ליאם חי ביפן ועובד במסעדה היקארי ג'אנג, שם הם שומרים על הכד המכיל את הנוגיטסונה. דמות עם ברדס שחור תוקפת את המסעדה ומשחררת את הנוגיטסונה.
הדמות המסתורית מציתה שריפות רבות ביער ביקון הילס, סקוט, לידיה וכריס מקבלים חזיונות של אליסון, שמתה בידו של האוני בעונה 3 של הסדרה. הם משערים שהנשמה שלה לכודה בבארדו ואינה יכולה להמשיך הלאה עד שהם יבצעו טקס. הם חוזרים לביקון הילס יחד עם ג'קסון לטקס בנמטון, שמקים לתחייה את אליסון באופן בלתי צפוי. היא מתעוררת עם אמנזיה, ולא מזהה את סקוט, אבל כן יש לה זכרונות מקוטעים מהמלחמה של משפחתה עם דרק. היא תוקפת את סקוט ונמלטת מבית החולים.
דיטון מבין שהנוגיטסונה שולט בכריס וגורם לחזיונותיה של אליסון כדי להערים על הלהקה של סקוט להחזיר אותה מהמתים. הנוגיטסונה משתמש בכוחו של הנמטון כדי להתגלות פיזית ויוצר תשעה אוני. הוא ניגש לאליסון בטענה שסקוט הרס את משפחתה. אליסון תוקפת את דרק וצדה את סקוט ואלי עד שסקוט נותן לה לדקור אותו עם פגיון מצופה ברעל זאבים. היא לוקחת אותו לאצטדיון של העיר כדי להשתמש בו כפיתיון לשאר הלהקה שלו. הוא מצליח לעורר עוד מהזיכרונות שלה, והיא משתפת איתו פעולה נגד הנגיטסונה.
הנוגיטסונה חוטף את ליאם, היקארי, דרק, אלי, שריף סטילינסקי, מייסון, ודיטון, ומחזיק אותם כבני ערובה בעולם הבארדו. לידיה וג'קסון בוחנים את שריפות היער ומבינים כי עצי רוויה נשרפו על מנת לייצר אפר הרים. האשם הוא אדריאן האריס, שהסתתר מאז הירצחו לכאורה בעונה 3 של הסדרה. האריס מאשים את הלהקה של סקוט בחוסר המזל שלו ומתכננן נקמה. האריס מקיף את האצטדיון באפר הרים ומאלץ את לידיה לצפות במצוקתם של חבריה. לידיה מייצרת צרחה שגורמת לאליסון לזכור את עברה כששמעה אותה. סקוט משכנע את הנוגיטסונה לשחרר את כולם אם אליסון תוציא אותו להורג. היא יורה בו בחוסר רצון, אבל הרוח העל טבעית של היקארי מגנה עליו מהפגיעה. פאריש, כריס, מליסה ופיטר מצטרפים לחבורה בבארד, והורגים את האוני אחד אחד בעזרת כדורים סכינים וחצים המצופים בכסף. דרק מצליח לגרום לאלי להתגבר על הפחד שלו, והוא מצליח להפוך לאדם זאב סוף סוף. סקוט, דרק ואלי נלחמים בנוגיטסונה וגוברים עליו. הלהקה מבינה שהדרך היחידה שהנוגיטסונה יהרג לתמיד זה אם פאריש ישתמש בכוחות האש שלו, אבל פאריש לא מספיק חזק על מנת לרסן את הנוגיטסונה לבד, ואם מישהו ירסן אותו במקום, הוא יישרף גם. דרק מחליט להקריב את עצמו, ומרסן את הנוגיטסונה עד שפאריש שורף את שניהם. עיניו של דרק הופכות לאדומות ברגעיו האחרונים, והופך לאלפא אמיתי באמצעות מעשה ההקרבה העצמית שלו. לאחר שהכל נרגע, הלהקה מופיעה שוב באצטדיון הלקרוס, שם אליסון מתאחדת עם סקוט וחבריה.
בהלוויה של דרק, נואה מוריש את הבעלות על הג'יפ של סטיילס לאלי. סקוט מחדש את מערכת היחסים שלו עם אליסון ובסופו של דבר, השניים לוקחים את אלי תחת חסותם.
פאריש שם את האריס בבית חולים פסיכיאטרי. בסצנה האחרונה, אלי נראה על גבעה המשקיפה על ביקון הילס, ומתבונן בה, נחוש להמשיך את המורשת של אביו ואת העתיד של הלהקה.
צוות השחקנים

טיילר פוזי – סקוט מק'קול
טיילר הקלין – דרק הייל
קריסטל ריד – אליסון ארג'נט
הולנד רודן – לידיה מרטין
קולטון היינס – ג'קסון ויטמור
שלי הניג – מאליה טייט
אורני אדמס – המאמן בובי פינסטוק
לינדן אשבי – שריף נואה סטילינסקי
ג'יי. אר. בורן – כריס ארג'נט
סת' גיליאם – ד"ר אלן דיטון
ראיין קלי – ג'ורדן פאריש
מליסה פונציו – מליסה מק'קול
דילן ספרייברי – ליאם דאנבר
קילין רמבו – מייסון יואיט
איאן בוהן – פיטר הייל
וינס מאטיס – אלי הייל
איימי לין וורקמן – היקארי זאנג
הפקה > פיתוח וליהוק

בספטמבר 2021, נמסר כי שירות הזרמת המדיה "פרמאונט+" שוקדת על פיתוחו של סרט איחוד לסדרת הטלוויזיה "זאב צעיר", אותו ישוב לכתוב ולהפיק בפועל, ג'ף דייוויס, יוצר הסדרה. עוד נמסר כי רוב חברי צוות השחקנים המקורי ישובו לגלם את דמויותיהם, למעט דילן או'בריאן, ארדן צ'ו וקודי כריסטיאן, שסירבו לשוב להפקת הסרט.
הפקה > צילומים

צילומי הסרט החלו במרץ 2022, והסתיימו ב-17 במאי 2022.
הפצה

הסרט עלה לשירות הזרמת המדיה "פרמאונט+" ב-26 בינואר 2023.
ביקורות

באתר הביקורות "Rotten Tomatoes", זכה הסרט לציון רקוב של 39% עם דירוג ממוצע של 5.4/10, על סמך 23 ביקורות. הקונצנזוס של האתר כתב: "צוות השחקנים חזר אבל נוסטלגיה לא יכולה להציל את הסרט הזה."
האתר "Metacritic" נתן לסרט ציון ממוצע של 51 מתוך 100, דירוג זה מבוסס על 7 מבקרים. כולל "ביקורות מעורבות או ממוצעות".
זאב צעיר: הסרט שבר את שיאי פרמאונט+ בתור הסרט המקורי הנצפה ביותר ביום הראשון להופעת הבכורה שלו.
בטקס פרסי הסרטים והטלוויזיה של MTV לשנת 2023, זאב צעיר: הסרט היה מועמד לקאסט ה"קיק-אס" הטוב ביותר.
הערות שוליים

↑  "Teen Wolf Movie Will Set up New Wolf Pack TV Show". Screen Rant. February 16, 2022.
↑  Otterson, Joe (September 24, 2021). "Teen Wolf Revival Movie Set at Paramount Plus as Creator Jeff Davis Inks MTV Entertainment Studios Overall Deal (EXCLUSIVE)". Variety. Retrieved July 22, 2022.
↑  Ausiello, Michael (May 13, 2022). "Teen Wolf Movie: Tyler Hoechlin Set to Return for Paramount+ Revival". TV Line. Retrieved July 22, 2022.
↑  Malkin, Marc (March 9, 2022). "Dylan O'Brien Explains Why He's Not in 'Teen Wolf' Movie: 'It Was a Difficult Decision' (EXCLUSIVE)". Variety. Retrieved July 22, 2022.
↑  Petski, Denise (June 1, 2022). "Arden Cho Confirms She Passed On 'Teen Wolf' Revival Movie Over Salary Inequity". Deadline. Retrieved July 22, 2022.
↑  Swift, Andy (March 22, 2022). "Teen Wolf: The Movie Begins Production — See BTS Photos From Day 1". Yahoo!. Retrieved July 22, 2022.
↑  Drum, Nicole (May 17, 2022). "Teen Wolf: The Movie Celebrates Filming Wrap With New Photos". ComicBook.com. Retrieved July 22, 2022.
↑  "Teen Wolf: The Movie". Rotten Tomatoes. Fandango Media. Retrieved January 24, 2023.
מארק ויליאמס (שחקן קולנוע)

| --- | --- |

 לידה:  22 באוגוסט 1959 (בן 65) ברומסגרוב, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1982 
 מקום לימודים:  קולג' ברייזנוז  North Bromsgrove High School 
 מספר צאצאים:  1 
 פרופיל ב-IMDb
 
מארק ויליאמס (באנגלית: Mark Williams; נולד ב-22 באוגוסט 1959) הוא שחקן, קומיקאי ותסריטאי בריטי. הוא ידוע במיוחד בזכות תוכנית המערכונים "The Fast Show" של ה-BBC וכן בתפקידו כארתור ויזלי בסדרת סרטי הארי פוטר. החל מ-2013 מככב ויליאמס בתפקיד הראשי בסדרה של ה-BBC One, ‏"Father Brown" (אנ').
ביוגרפיה

נולד בעיר ברומסגרוב שבווסטרשייר. הוא שיחק במגוון של סרטי קולנוע כגון "נסיך ג'אטלנד", "שייקספיר מאוהב", "אבק כוכבים" עיבוד לרומן מאת ניל גיימן וכן הופיע בכמה מסרטי הארי פוטר בתפקיד ארתור ויזלי. הוא השתתף בסדרות טלוויזיה רבות, הבולטות שבהן התוכנית "The Final Curtain", הסדרה הקומית "קארי ובארי", הדרמה התקופתית "תבונה ורגישות" על פי הרומן באותו שם של ג'יין אוסטין ובסרט הטלוויזיה המוזיקלי "ויוה בלקפול".
ויליאמס הגיש תוכניות דוקומנטריות כגון: Mark Williams' Big Bangs על ההיסטוריה של חומרי הנפץ, והתוכנית Mark Williams on the Rails, Industrial Revelations
ב-2012 השתתף ויליאמס בעונה השביעית של סדרת המדע בדיוני "דוקטור הו" בתפקיד בריאן ויליאמס, אביו של רורי המלווה של הדוקטור.
מ-2013 מופיע ויליאמס בתפקיד הראשי בסדרת הטלוויזיה של ה-BBC "האב בראון".
הוא אוהד של מועדון הכדורגל אסטון וילה ושל ברייטון אנד הוב אלביון.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1982 |  | Privileged | וילף |  |
| 1987 |  | Out of Order | PC |  |
| 1988 |  | High Season | בני |  |
| 1994 | נסיך ג'אטלנד | Prince of Jutland | אסלק |  |
| 1996 | 101 כלבים וגנבים | 101 Dalmatians | הוראס |  |
| 1997 | קטנים עליו | The Borrowers | ג'ף |  |
| 1998 | שייקספיר מאוהב | Shakespeare in Love | וואבאש |  |
| 1999 | מה קרה להרולד סמית'? | Whatever Happened to Harold Smith | רולנד |  |
| 2000 |  | High Heels and Low Lifes | טרמיין |  |
| 2002 | הארי פוטר וחדר הסודות | Harry Potter and the Chamber of Secrets | ארתור ויזלי |  |
| 2002 | אניטה ואני | Anita and Me | הכומר 'דוד' אלן |  |
| 2002 |  | The Final Curtain | דקלן פארל |  |
| 2004 | סוכן סמוי קודי בנקס 2 | Agent Cody Banks 2: Destination London | המפקח קרסנט |  |
| 2004 | הארי פוטר והאסיר מאזקבאן | Harry Potter and the Prisoner of Azkaban | ארתור ויזלי |  |
| 2005 | הארי פוטר וגביע האש | Harry Potter and the Goblet of Fire | ארתור ויזלי |  |
| 2006 | טריסטרם שנדי | A Cock and Bull Story | אינגולדסבי |  |
| 2007 | הארי פוטר ומסדר עוף החול | Harry Potter and the Order of the Phoenix | ארתור ויזלי |  |
| 2007 | אבק כוכבים | Stardust | בילי בעל הפונדק |  |
| 2009 | הארי פוטר והנסיך חצוי-הדם | Harry Potter and the Half-Blood Prince | ארתור ויזלי |  |
| 2010 | הארי פוטר ואוצרות המוות חלק 1 | Harry Potter and the Deathly Hallows: Part 1 | ארתור ויזלי |  |
| 2010 |  | Flutter | ריימונד |  |
| 2011 | הארי פוטר ואוצרות המוות חלק 2 | Harry Potter and the Deathly Hallows: Part 2 | ארתור ויזלי |  |
| 2011 | אלברט נובס | Albert Nobbs | שון |  |
| 2023 |  | Surprised by Oxford | פרופסור נוטהאם |  |
| 2024 |  | Robin and the Hoods | ראש העיר |  |
| TBA |  | Banking on Mr. Toad | וולטר |  |
| TBA |  | Lead Heads |  |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1988 | סיפורי עמים | The Storyteller |  | בפרק "Fearnot" |
| 1988 | ננס אדום | Red Dwarf | אולף פטרסון | סדרת טלוויזיה (3 פרקים) |
| 1988 |  | Alexei Sayle's Stuff |  | עונה ראשונה; 6 פרקים |
| 1989 |  | Tumbledown | לאמפי |  |
| 1990 |  | Kinsey | דני |  |
| 1990 |  | Making Out | מנפרד | סדרת טלוויזיה (2 פרקים) |
| 1990 |  | KYTV |  | בפרק "Launch" |
| 1991 |  | Merlin of the Crystal Cave | סדריק |  |
| 1991 |  | Bottom | בוריס | בפרק "Accident" |
| 1993–1995 |  | The Smell of Reeves and Mortimer | דון פאוול |  |
| 1994 |  | Health and Efficiency | סטיבן | בפרק "Cinderella Rockafeller" |
| 1994 |  | The Fast Show |  | 23 פרקים |
| 1994 | שף! | Chef! | שוטר | בפרק "Masterchef" |
| 1995 |  | The Big Game | טומי הוליס |  |
| 1995 |  | Searching | ג'רלד |  |
| 1995 |  | Peak Practice | רולנד גרוגן | בפרק "Life and Soul" |
| 1998 |  | The Fast Show Live |  |  |
| 1998 | סיפורי קנטרברי | The Canterbury Tales |  | בפרק "Leaving London" |
| 1998 | טד וראלף | Ted & Ralph | רווק מושבע |  |
| 1999 | לצוד את ונוס | Hunting Venus | פיטר |  |
| 2000 | גורמנגאסט | Gormenghast | פרופ' פרץ' |  |
| 2000 |  | The Strangerers |  | סדרת טלוויזיה (9 פרקים) |
| 2001 |  | Fun at the Funeral Parlour | לארי נזרת | בפרק "The Jaws of Doom" |
| 2001 |  | Industrial Revelations | בתפקיד עצמו | מנחה |
| 2002 |  | Shackleton | דאדלי דוקר |  |
| 2003 |  | Grass | בן | סדרת טלוויזיה (6 פרקים) |
| 2004 |  | Mark Williams on the Rails | בתפקיד עצמו | מנחה |
| 2004 | קארי ובארי | Carrie and Barry | קירק | סדרת טלוויזיה (2 פרקים) |
| 2006 |  | Mark Williams' Big Bangs | בתפקיד עצמו | מנחה |
| 2006 | סקסונדייל | Saxondale | דגסי | פרק אחד |
| 2007 | חדר עם נוף | A Room with a View | מר ביב |  |
| 2008 | תבונה ורגישות | Sense and Sensibility |  |  |
| 2009 | המפקח ג'ורג' ג'נטלי | Inspector George Gently | ג'ו בישוף | בפרק "Gently in the Night" |
| 2009 |  | Blood in the Water | ג'רי הוריהן |  |
| 2009 | מיס מארפל | Agatha Christie's Marple | קלוד אוונס | בפרק "Why Didn't They Ask Evans" |
| 2009 | תחבולות חדשות | New Tricks | דייוויד בומונט | בפרק "The Truth is out There" |
| 2010 | מרלין | Merlin | גובלין | בפרק "Goblin's Gold" |
| 2010 |  | The Indian Doctor | ריצ'רד שארפ | סדרת טלוויזיה (5 פרקים) |
| 2011 |  | Frankenstein's Wedding | אלפונס פרנקנשטיין |  |
| 2012 | כמעט אנושיים | Being Human | רגוס |  |
| 2012 | הנוכלים | Hustle | דייל רידלי |  |
| 2013 |  | Blandings | סבסטיאן ביץ' | סדרת טלוויזיה (6 פרקים) |
| 2013 | עדיין פתוח ברציפות | Still Open All Hours |  |  |
| 2013–הווה |  | Father Brown | האב בראון | תפקיד ראשי (12 עונות); 130 פרקים |
| 2014 – |  | The Link | מנחה | שעשועון |
| 2022 |  | Sister Boniface Mysteries | האב בראון | פרק: "My Brother's Keeper" |
| TBA |  | Surprised by Oxford | פרופסור נת'האם |  |
אלן ויליאמס (שחקן)

| --- | --- |
אין תמונה חופשית
 לידה:  1954 (בן 71 בערך) 
 מדינה:  הממלכה המאוחדת 
 פרופיל ב-IMDb
 
אלן ויליאמס (באנגלית: Alan Williams; יליד 1954) הוא שחקן ומחזאי בריטי שהופיע בקולנוע, בטלוויזיה ובתיאטרון בממלכה המאוחדת ובקנדה.
ביוגרפיה

ויליאמס נולד במנצ'סטר, ולמד ב-The Manchester Grammar School. הוא למד משחק בבית הספר, אבל את עיקר הכשרתו המקצועית רכב בתיאטרון האל טראק. ויליאמס הופיע בטרילוגיה של מחזות יחיד (The Cockroach That Ate Cincinnati, The Return of the Cockroach and The Cockroach Has Landed) בתיאטרון השוליים בלונדון, תיאטרון בוש. ב-1981 שיחק בפסטיבל התיאטרון בטורונטו שבאונטריו, והחליט שהוא רוצה להישאר במקום. הוא היה מחזאי הבית של תיאטרון טאראגון שבעיר.
ביוגרפיה > קריירה בקנדה

בהמשך עבר ויליאמס לוויניפג שבמניטובה והחל ללמד תיאטרון באוניברסיטת ויניפג.
המחזות שלו בקנדה כוללות את "The Warlord of Willowdale",‏ "The White Dogs of Texas",‏ " King of America",‏ "Dixieland's Night of Shame",‏ "Welcome to the NHL" ו-"The Duke of Nothing". הוא גם שיחק במחזות של אחרים, שהבולט שבהם היה המחזה "The Darling Family" לצדה של לינדה גריפית'ס, ובעיבוד הקולנועי של המחזה משנת 1994 של אלן צווייג.
ב-1996 עובדה טרילוגיית קוקרוץ' לסרט הקולנוע "The Cockroach that Ate Cincinnati". על הופעתו בסרט היה ויליאמס מועמד לפרס ג'יני לשחקן הטוב ביותר שהוענק בטקס פרסי ג'יני ה-18.
ביוגרפיה > חזרה לבריטניה

זמן קצר אחרי השלמת הסרט "The Cockroach that Ate Cincinnati", חזר ויליאמס לאנגליה. שם הופיע בסרטים כגון "רסן הסוררת", "Touching Evil", "החיים על פי פיטר סלרס", ו"וירה דרייק". סדרות טלוויזיה בהן הופיע כוללות את "Always and Everyone", "קורוניישן סטריט", "מחשבות רצחניות", "Life Begins", "המלכה הבתולה", "רומא", "לות'ר", "האב בראון", "דוק מרטין" ו"סטארלינגס".
ב-2015 חזר ויליאמס לקנדה לסיבוב הופעות עם טרילוגיה חדשה של מחזות בשם "The Girl with Two Voices".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1976 |  | Mistress Madeleine | קירק |  |
| 1994 |  | The Darling Family | הוא |  |
| 1996 |  | The Cockroach that Ate Cincinnati | קפטן |  |
| 1998 |  | Getting Hurt | פרנואיד | סרט טלוויזיה |
| 1998 | רסן הסוררת | The Scold's Bridle | בוב ספיד | מיני-סדרה |
| 1998 |  | Among Giants | פרנק |  |
| 1999 |  | Elephant Juice | גיזר |  |
| 2001 |  | Love in a Cold Climate | Religious Speaker | מיני-סדרה |
| 2001 | קורוניישן סטריט | Coronation Street | בריאן הייברסטוק | סדרת טלוויזיה (2 פרקים) |
| 2002 | הכל או כלום | All or Nothing | שיכור |  |
| 2002 | הארטלנדס | Heartlands | דנו |  |
| 2002 |  | Sirens | פקד בילוש סטרות'ר | סרט טלוויזיה |
| 2003 | צעירים יפים ומבריקים | Bright Young Things | סוכן הימורים |  |
| 2003 | ראש העיר קסטרברידג' | The Mayor of Casterbridge | סטוברד | סרט טלוויזיה |
| 2003 |  | The Last King | מטיף | מיני-סדרה |
| 2004 | החיים על פי פיטר סלרס | The Life and Death of Peter Sellers | במאי הסרט "קזינו רויאל" |  |
| 2004 | וירה דרייק | Vera Drake | בעל חולה |  |
| 2005 |  | Derailed | קן הודסון | סרט טלוויזיה |
| 2005 |  | A Waste of Shame | ג'ורג' וילקינס |  |
| 2005 | המלכה הבתולה | The Virgin Queen | דוקטור ג'ון די | מיני-סדרה |
| 2007 | רומא | Rome | אסרבו | סדרת טלוויזיה |
| 2007 | תחבולות חדשות | New Tricks | ג'וני ג'ונס | בפרק "Father's Pride" |
| 2007 |  | Grow Your Own | קני |  |
| 2008 | חברים משותפים | Mutual Friends | נהג טרקטור | סדרת טלוויזיה (פרק אחד) |
| 2008 | עדות אילמת | Silent Witness | אדי סטוקס | בפרק "The Lost Child" |
| 2008 | ספוקס | Spooks | צ'ארלס גריידי | סדרת טלוויזיה (פרק אחד) |
| 2009 |  | Personal Affairs | דייוויד ג'ונסטון | בפרק "A Decent Proposal" |
| 2010 |  | Pulse | צ'ארלי מדוקס | סרט טלוויזיה |
| 2010 | לונדון בולווארד | London Boulevard | ג'ו |  |
| 2011 |  | The Crimson Petal and the White | קולונל ליק | מיני-סדרה |
| 2011 | לותר | Luther | פרנק הודג' | סדרת טלוויזיה (3 פרקים) |
| 2011 | רציחות במידסומר | Midsomer Murders | עזרא קנינג | בפרק "The Sleeper Under the Hill" |
| 2011 | דוק מרטין | Doc Martin | אלאסטר טונקן | סדרת טלוויזיה (2 פרקים) |
| 2012 |  | Run for Your Wife |  |  |
| 2012–2013 | סטארלינגס | Starlings | סבא | סדרת טלוויזיה |
| 2013 | אוטופיה | Utopia | הנווד | סדרת טלוויזיה |
| 2015 | חוקרת מקרי המוות | The Coroner | קיגן ברובייקר | בפרק "Capsized" |
| 2016 | הכתר | The Crown | פרופסור הוג | בפרק "Scientia Potentia Est" |
| 2017 |  | Trespass Against Us | נואה |  |
| 2018 |  | Peterloo | השופט מריוט |  |
| 2019 | צ'רנוביל | Chernobyl | ויקטור חרקוב, סגן יו"ר הקג"ב | מיני-סדרה |
| 2012–2019 | חדר מיון | Casualty | תפקידים שונים | סדרת טלוויזיה (4 פרקים) |
| 2017–2025 |  | Father Brown | ארי העיוור | 6 פרקים |
| 2021 | שני נהרות | The Long Call | מוריס קראדל | מיני-סדרה |
| 2022 | מבפנים | Inside Man | גורדון | מיני-סדרה (פרק אחד) |
הערות שוליים

1 2 3 4  "Success, Failure All Part of the Plan for Playwright". Winnipeg Free Press, January 6, 2015.
1 2  "Tall tales from outsiders; Performer-playwright brings acclaimed trilogy to Ottawa". Ottawa Citizen, May 4, 1988.
↑  "Cockroach displays humor". The Globe and Mail, May 20, 1981.
1 2  From Cockroach Trilogy to suburbia Williams battles theatre cliches". The Globe and Mail, January 11, 1984.
↑  "Spontaneity sings in Williams's White Dogs". Ottawa Citizen, May 5, 1988.
↑  "King of America gives audience unique lesson in hilarious history". Ottawa Citizen, May 12, 1998.
↑  "Tall tales and home truths: The creator of the Cockroach Trilogy tries his hand at drama". The Globe and Mail, August 22, 1987.
↑  "'The act of theatre is an act of hope'". The Globe and Mail, January 24, 1991.
↑  "Movie strikes balance in the abortion debate". Edmonton Journal, December 7, 1994.
↑  "Film is '60s surreal: Cockroach That Ate Cincinnati funny and disconcerting". Montreal Gazette, May 24, 1997.
↑  "Sweet Hereafter leads the Genie award pack". The Province, November 5, 1997.
1 2  "U.K. artist finds truth stranger than fantasy". Calgary Herald, January 10, 2015.
| --- | --- |
בקרת זהויות :  LCCN: n90664690  VIAF: 63169394   WorldCat (עם VIAF): 63169394
ג'יימס לורנסון

| --- | --- |
אין תמונה חופשית
 לידה:  17 בפברואר 1940 מרטון, ניו זילנד 
 פטירה:  18 באפריל 2024 (בגיל 84) פרום, הממלכה המאוחדת 
 מדינה:  ניו זילנד ניו זילנד  הממלכה המאוחדת הממלכה המאוחדת
 מקום לימודים:  אוניברסיטת קנטברי 
 בן או בת זוג:  Carol MacReady (30 במאי 1970–1997) 
 פרופיל ב-IMDb
 
ג'יימס לורנסון (באנגלית: James Laurenson;‏ 17 בפברואר 1940 – 18 באפריל 2024) היה שחקן תיאטרון, קולנוע וטלוויזיה בריטי יליד ניו זילנד.
ביוגרפיה

לורנסון נולד במרטון שבאי הצפוני בניו זילנד. הוא למד בקולג' אוניברסיטת קנטרברי בכרייסטצ'רץ', שם הופיע בהצגות בבימויה של נאיו מארש. תפקידו הבולט היה בדמות הראשית במחזה "מקבת'" בתיאטרון סיביק שבכרייסטצ'רץ'.
באמצע שנות ה-60 של המאה ה-20 עבר לורנסון לבריטניה. הופעת הבכורה שלו בקולנוע הייתה בשנת 1969 בסרט "נשים אוהבות". באותה שנה שיחק בתפקיד קטן ללא קרדיט בסרט "The Magic Christian".
לורנסון הופיע במספר רב של הפקות שייקספיריות בהן "ריצ'רד השני", בתפקיד רוזנקרנץ ב"המלט", ובסדרת המרתון ברדיו "Vivat Rex". ב-1970 שיחק לורנסון בתפקיד פירס גייבסטון בהפקה של המחזה "אדוארד השני" מאת כריסטופר מרלו לצדו של איאן מקלן. עוד הופיע בדרמות תקופתיות "אליזבת ר." ובתפקיד רוזן לינקולן בדרמה "The Shadow of the Tower" (מ-1972). באותה שנה כיכב בתפקיד מפקח בילוש נפוליאון "בוני" בונפרטה בסדרת הדרמה האוסטרלית "בוני" בדמות בלש ממוצא אבוריג'יני. ב-1974 שיחק בתפקיד ראשי בסרט הטלוויזיה "The Prison" המבוסס על רומן מאת ז'ורז' סימנון, שהיה הפרק הראשון בסדרה "Armchair Cinema" של טלוויזיית תיימז ויוסטון פילמס. עוד הופיע בדמות אביו של פינק בסרט "פינק פלויד - החומה" משנת 1982.
ב-1984 לוהק לורנסון לתפקיד ראשי בדמות ג'וליאן מארש בהפקה של הווסט אנד למחזמר "רחוב 42" בתיאטרון המלכותי דרורי ליין. עוד בתיאטרון הופיע במחזה "Falling Over England" לצדה של שארלוט קורנוול בתיאטרון גריניץ'.
לאורך הקריירה שלו הופיע לורנסון בתפקידי אורח בסדרות טלוויזיה רבות כגון "Z-Cars", "חלל: 1999", "המקצוענים", "Hammer House of Horror", "רמינגטון סטיל", "קגני ולייסי", "המפקח מורס", "ברז'ראק", "בון", "לאבג'וי", "החשוד העיקרי", "שארפ", "A Touch of Frost", "בקצב הלב", "עדות אילמת", "טגארט", "רציחות במידסומר", "שם המשחק", "הנוכלים", "אנדוור" ו"ספוקס".
לורנסון הרבה להופיע ברדיו ה-BBC, בין תפקידיו היו אדון האחוזה של אלטרנון בעיבוד משנת 1991 לרומן "פונדק ג'מייקה" מאת דפנה דה מוריאה.
ב-2012 גילם לורנסון את רוזן וסטמורלנד בעיבוד של ערוץ BBC Two למחזות "הנרי הרביעי, חלק ראשון" וחלק שני. ב-2013 הופיע בתפקיד פרופ' הילרי אמברוז בפרק בסדרה "האב בראון" של ערוץ BBC One. ב-2016 שיחק בתפקיד ג'ון וייר בסדרת הדרמה של נטפליקס "הכתר".
חיים אישיים

לורנסון התגורר בעיר השוק פרום שבסאמרסט באנגליה.